CELEX: 62010CN0343
Language: da
Date: 2010-07-07 00:00:00
Title: Sag C-343/10: Sag anlagt den 7. juli 2010 — Europa-Kommissionen mod Kongeriget Spanien

28.8.2010   
            
            
               DA
            
            
               Den Europæiske Unions Tidende
            
            
               C 234/29
            
         Sag anlagt den 7. juli 2010 — Europa-Kommissionen mod Kongeriget Spanien
   (Sag C-343/10)
   ()
   2010/C 234/47
   Processprog: spansk
   
      Parter
   
   
      Sagsøger: Europa-Kommissionen (ved S. Pardo Quintillán, som befuldmægtiget)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Kongeriget Spanien har tilsidesat sine forpligtelser i henhold til direktiv 91/271/EØF (1), idet det,
               
                           —
                        
                        
                           ikke har sikret kloaknet til opsamling af byspildevand i byområder med over 15 000 personækvivalenter for så vidt angår Valle de Güimar, Noreste (Valle Guerra), Valle de la Orotava, Arenys de Mar, Alcossebre og Cariño i henhold til artikel 3 i direktiv 91/271/EØF, og
                        
                     
                           —
                        
                        
                           ikke har sikret rensning af byspildevand fra byområder med mere end 15 000 personækvivalenter, for så vidt angår Arroyo de la Miel, Arroyo de la Víbora, Estepota (San Pedro de Alcántara), Alhaurín el Grande, Coín, Barbate, Chipiona, Isla Cristina, Matalascañas, Nerja, Tarifa, Torrox Costa, Vejer de la Frontera, Gijón-Este, Llanes, Valle de Güimar, Noreste (Valle Guerra), Los Llanos de Aridane, Arenys de Mar, Pineda de Mar, Ceuta, Alcossebre, Benicarló, Elx (Arenales), Peñíscola, Teulada Moraira (Rada Moraira), Vinaròs, A Coruña, Cariño, Tui, Vigo, Aguiño Carreira-Ribeira, Baiona, Noia, Santiago, Viveiro og Irán (Hondarribia) i henhold til direktivets artikel 4, stk. 1, 3, og 4.
                        
                     
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til artikel 3, stk. 1, og artikel 4, stk. 1, i direktiv 91/271/EØF skal byområder med over 15 000 PE være forsynet med kloaknet til opsamling af byspildevand, og det skal sikres, at byspildevand underkastes sekundær rensning eller en tilsvarende rensning senest den 31. december 2000.
   I henhold til direktivets artikel 3, stk. 2, skal kloaknettene til opsamling af byspildevand opfylde kravene i bilag I, litra A.
   Hvad angår forpligtelsen til at rense byspildevand bestemmer direktivets artikel 4, stk. 1, at medlemsstaterne skal sikre, at byspildevand, der tilledes kloaknet, før udledningen underkastes sekundær rensning eller en tilsvarende rensning.
   I henhold til artikel 4, stk. 3, skal sådanne udledninger opfylde de relevante krav i bilag I, litra B. I bilag I, litra B henvises der til de krav, som er angivet i tabel 1 i bilaget. De kontrolprocedurer, som er foreskrevet i bilag I, litra D, er med til at sikre, at kontrollen med udslippene fra rensningsanlæggene opfylder kravene i bilag I, litra B.
   Hvad angår de 38 nævnte byområder har Kongeriget Spanien ikke sikret, at kravene i direktivet er opfyldt.
   
      (1)  Rådets direktiv 91/271/EØF af 21.5.1991 om rensning af byspildevand (EFT L 135, s. 40).